 Waxaan kuu sheegayaa ugu horreyn in Maxkamadda Dastuuriga iyo Maxkamadda Sare-ba aanay awood dastuuriya u lahayn ka-garnaqa ama farogelinta goaan gole, waayo fadhigii maalintii dhawayd golahu ku doortay guddoomiyaha cusub wuxuu ahaa GOAAN GOLE OO ANSAXAY RESOLUTION, Goluhuna sida dastuurku caddeeyey wuxuu awood u leeyahay inuu soo saaro goaamo kana maaha kii ugu horeeyay goaamo fara badan oo goluhu ansixiyey ayaa yaal kaydka marka laga reebo, mar kaliya wali may dhicin in goaan gole Maxkamaddu farogaliso, markaasi oo ahayd 22122013-ka, taas oo uu guddoomiyihii hore ee Maxkamadda Sare soo saaray HAKIN goaan, tirsigiisuna ahaa MSGMSG-72812013, waxaanay jawaabtii golaha oo aan aniga oo La-taliyaha Sharciga ah u jawaabay qoraal sharci oo goluhu ku garnaqsanayo, una bixiyay IFTIIMIN SHARCI nuxurka gunaanadkiisu ahaa Xilka shaqo ee xeer-dejintu Golaha Wakiillada iyo Guurtida wxuuu leeyahay xasaannadda gudashada waajibaadkiisa, gudashada xilkaas qaranna waa mid aanay farogalin karin Waaxda Garsoorka. 